
ΝΟΜΟΙ 

ΝΟΜΟΣ ΑΡΙΘ. 1930 

Τροποποίηση διατάξεων του ν. 813/1978 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Κουλή: 


( 1 ) 


Άρθρο I 

1. Το εδάφιο στ' του άρθρου 3 του ν. 813/1 978. που προστέθηκε με 
την παρ. 4 του άρθρου 6 του ν. 1898/1990. αντικαθίσταται, αφότου 
ίσχυσε, με το στοιχείο ε'. ως εξής: 

«ε) Οι μισθώσεις ακινήτων χαρακτηρισμένων ως διατηρητέων οι 
οποίες συνάπτονται από 1ης Σεπτεμβρίου 1990.» 

2. Στο άρθρο 5 του ν. 813/1978. όπως ισχύει, μετά την παρ. 3 προ¬ 
στίθεται νέα παράγραφος με αριθμό 4. που έχει ως εξής: 

«4. Ειδικώς για μισθώσεις κτιρίων που έχουν χαρακτηρισθεί ως δια- - 
τηρητέα: 

α. Το ελεύθερο μίσθωμα, κατά την έννοια της παραγράφου 1, δεν 
μπορεί να καθορίζεται μικρότερο από 6% ετησίως της αντικειμενικής 
αξίας του μισθίου νατά το χρόνο επιδόσεως της αγωγής, χωρίς να υπο¬ 
λογίζεται η μείωση της αξίας του ως διατηρητέου. 

β. Από 1.2.91 ο εκμισθωτής δικαιούται, εφ" όσον έχει παρέλθει έτος 
από την τελευταία αναπροσαρμογή, να επιδιώξει εφάπαξ την αναπρο¬ 
σαρμογή. Αν το μίσθωμα που θα καθοριστεί υπερβαίνει το διπλάσιο του 
καταβαλλόμενου, το υπερβάλλον θα αρχίσει να καταβάλλεται μετά 6 
μήνες από την επίδοση της αγωγής. Μίσθωμα μεγαλύτερο του τριπλα¬ 
σίου δεν οφείλεται». 

3. Οι καταγγελίες μισθώσεων διατηρητέων κτιρίων, που ασκήθηκαν 
με βάση τη διάταξη της παρ. 4 του άρθρου 6 του ν. 1898/1990, είναι 
ανίσχυρες και οι εκκρεμείς δίκες θεωρούνται αυτοδικαίως καταργημέ- 
νες οι δε αποφάσεις που έχουν εκδοθεί. αλλά δεν εκτελέστηκαν, δεν εκτε- 
λούνται. εκτός της διάταξης για τη δικαστική δαπάνη. 

4. Στο άρθρο 11 του ν. 813/1978. όπως ισχύει, προστίθεται παρά¬ 
γραφος 5, που έχει ως εξής: 

«5. Η κήρυξη ως διατηρητέου εσωτερικού χώρου καταστήματος και 


του τυχόν κινητού εξοπλισμού δεν στερεί από τον εκμισθωτή τη δυνατό¬ 
τητα άσκησης των προβλεπόμενων από το ν. 813/1978 άρθρα 9 παρ. 
2 και 10 δικαιωμάτων του». 

Άρθρο 2 

Η ισχύς του παρόντος νόμου αρχίζει από τη δημοσίευσή του στην 
Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 15 Φεβρουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 


Ο ΥΠΟΥΡΓΟΣ ΕΜΠΟΡΙΟΥ 

ΑΘΑΝΑΣΙΟΣ ΞΑΡΧΑΣ 


Θεωρήθηκε και τέθηκε η Μεγάλη Σφραγίδα του Κράτους. 


Αθήνα, 15 Φεβρουάριου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Αθ. ΚΑΝΕΛΛΟΠΟΥΛΟΣ 


ΝΟΜΟΣ ΑΡΙΘ. 1931 


Καθιέρωση της 1ης Οκτωβρίου κάθε χρόνου ως ημέρας τιμής των αν¬ 
θρώπων της τρίτης ηλικίας 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή: 


Άρθρο 1 

Η 1η Οκτωβρίου κάθε χρόνου ορίζεται ως ημέρα τιμής των ατόμων 
της τρίτης ηλικίας/· 

Άρθρο 2 

Με προεδρικό διάταγμα, εκδιδόμενο μετά από πρόταση του Υπουρ¬ 
γού Υγείας, Πρόνοιας και Κοινωνικών Ασφαλίσεων και μέσα σε προθε¬ 
σμία έξι μηνών από την ημερομηνία ισχύος του παρόντος νόμου, ορίζο¬ 
νται οι λεπτομέρειες και οι τρόποι απόδοσης τιμής στους ανθρώπους της 
τρίτης ηλικίας. 


Άρθρο 3 

Η ισχύς του παρόντος νόμου αρχίζει από τη δημοσίευσή του στην 
Εφημερίδα της Κυβερνήσεως. 






244 


ΕΦΗΜ£ΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα. 15 Φεβρουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΓΙΑΝΝΑΚΟΥ-ΚΟΥΤΣΙΚΟΥ 


Θεωρήθηκε και τέθηκε η Μεγάλη Σφραγίδα τον Κράτους. 
Αθήνα. I 5 Φεβρουάριου 1 991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘ. ΚΑΝΕΛΛΟΠΟΥΛΟΣ 

-+- 

ΝΟΜΟΣ ΑΡΙΘ. 1932 
Ίδρυση Πρεσβείας στη Λίμα του ΙΙεροϋ 


(3) 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


. Εκδίδουμε τον ακόλουθο νόμο που ψήφισε η Βουλή: 

Άρθρο I 

1. Ιδρύεται πρεσβεία της Ελλάδας στο Περού με έδρα τη Λίμα. 

2. Στο άρθρο 154 του ν.419/1976 (ΦΕΚ 221) και στο τέλος του 
πίνακα Α', που αφορά τις πρεσβείες, προστίθεται η εξής διάταξη: 

Πρεσβεία Λίμα: 

πρέσβης, γραμματέας πρεσβείας Λ ή 11 τάξης, διοικητικός υπάλλη¬ 
λος γενικών καθηκόντων, δύο διοικητικοί γραμματείς, τεχνικός επικοι¬ 
νωνιών. ιδιαίτερος γραμματέας πρέσβη, δύο θέσεις βοηθητικού προσω¬ 
πικού, μεταφραστής, οδηγός, φύλακας-θυρωρός. 

Άρθρο 2 

Στις οργανικές θέσεις του προσωπικού του Υπουργείου Εξωτερικών 
προστίθενται οι ακόλουθες: 

Μία θέση πληρεξουσίου υπουργού Α' ή II τάξης. 

Μία. θέση γραμματέα πρεσβείας Α’ ή .11 τάξης. 

Μία θέση του διοικητικού κλάδου γενικών καθηκόντων, με βαθμό 
γραμματέα Α’ ή Β’τάξης. 

Δύο θέσεις του κλάδου διοικητικών γραμματέων. 

Μία θέση του κλάδου τεχνικών επικοινωνιών με βαθμό γραμματέα 
Α’ ή Β’ τάξης. 

Μία θέση ιδιαίτερου γραμματέα της Εξωτερικής Υπηρεσίας. 

Δύο θέσεις βοηθητικού προσωπικού της Εξωτερικής Υπηρεσίας. 

Μία θέση μεταφραστή της Εξωτερικής Υπηρεσίας. 

Μία θέση οδηγού της Εξωτερικής Υπηρεσίας. 

Μία θέση φύλακα-θυρωρού της Εξωτερικής Υπηρεσίας. 

Άρθρο 3 

Ο νόμος αυτός αρχίζει να ισχύει από τη δημοσίευσή· του στην Εφη¬ 
μερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και. την εκτέλεσή του ως νόμου του Κράτους. 

Αθήνα. .1 5 Φεβρουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΜΙΛΤ. ΕΒΕΡΤ ΑΝΤ. ΣΑΜΑΡΑΣ 

ο ΟΙΚΟΝΟΜΙΚΩΝ 

ΙΩΑΝ. ΠΑΛΑΙΟΚΡΑΣΣΑΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα. 15 Φεβρουάριου 199 1 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ.ΚΑΝΕΛΛΟΠΟΥΛΟΣ 


(4) 

ΝΟΜΟΙ ΑΡΙΘ. 1933 

Ίδρυση Πρεσβευτικών Αρχών, ρύθμιση θεμάτων προσωπικού 
του Υπουργείου Εξωτερικών και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή: 

Άρθρο 1 · 

1. Ιδρύεται Πρεσβεία της Ελλάδας στη Νότια Κορέα με έδρα τη Σε¬ 
ούλ. 

2. Στον πίνακα Α' του άρθρου 154 του ν. 419/1976 (ΦΕΚ 221) 
προστίθεται η εξής διπλωματική αρχή: 

Πρεσβεία στη Σεούλ: 

- πρέσβης, - σύμβουλος πρεσβείας Α' ή Β' τάξης, - γραμματέας 
πρεσβείας Α' ή Β' τάξης, - διοικητικός υπάλληλος γενικών καθηκό¬ 
ντων, - τέσσερις διοικητικοί γραμματείς, - τεχνικός επικοινωνιών, - 
ιδιαίτερος γραμματέας πρέσβη, - τρεις θέσεις βοηθητικού προσωπικού, 
- μεταφραστής, - οδηγός, - φύλακας-θυρωρός. 

3. Στις οργανικές θέσεις του προσωπικού του Υπουργείου Εξωτερι¬ 
κών προστίθενται οι ακόλουθες: 

- Μία θέση πληρεξουσίου υπουργού Α' ή Β' τάξης, - Μία θέση συμ¬ 
βούλου πρεσβείας Α’ ή Β' τάξης, - Μία θέση γραμματέα πρεσβείας Α' 
τάξης, - Μία θέση του διοικητικού κλάδου γενικών καθηκόντων, με 
βαθμό γραμματέα Α' ή Β’ τάξης, - Τέσσερις θέσεις του κλάδου διοικητι¬ 
κών γραμματέων, - Μία θέση του κλάδου τεχνικών επικοινωνιών με 
βαθμό γραμματέα Α' ή Β' τάξης, - Μία θέση ιδιαίτερου γραμματέα της 
Εξωτερικής Υπηρεσίας, - Τρεις θέσεις βοηθητικού προσωπικού της 
Εξωτερικής Υπηρεσίας, - Μία·θέση μεταφραστή της Εξωτερικής Υπη¬ 
ρεσίας, - Μία θέση οδηγού της Εξωτερικής Υπηρεσίας, - Μία θέση φύ¬ 
λακα-θυρωρού της Εξωτερικής Υπηρεσίας. 

Άρθρο 2 

1,. Ιδρύεται Πρεσβεία της Ελλάδας στη Χιλή με έδρα το Σαντιάγκο. 

2. Στον πίνακα Α' του άρθρου 154 του ν. 419/1976 (ΦΕΚ 221) 
προστίθεται η εξής διπλωματική αρχή: 

Πρεσβεία στο Σαντιάγκο: 

- πρέσβης, - γραμματέας πρεσβείας Α' ή Β’ τάξης, - διοικητικός 
' υπάλληλος γενικών καθηκόντων, - δύο διοικητικοί γραμματείς, - τε¬ 
χνικός επικοινωνιών, - ιδιαίτερος γραμματέας πρέσβη, - δύο θέσεις 
βοηθητικού προσωπικού, - μεταφραστής, - οδηγός, - φύλακας-θυρω- 
ρός. 

3. Στις οργανικές θέσεις του προσωπικού του Υπουργείου Εξωτερι¬ 
κών προστίθενται οι ακόλουθες: 

- Μία θέση πληρεξουσίου υπουργού Α’ ή Β' τάξης, - Μία θέση γραμ¬ 
ματέα πρεσβείας Α' τάξης, - Μία θέση του διοικητικού κλάδου γενικών 
καθηκόντων με βαθμό γραμματέα Α' ή Β' τάξης, - Δύο θέσεις του κλά¬ 
δου διοικητικών γραμματέων, - Μία θέση του κλάδου τεχνικών επικοι¬ 
νωνιών με βαθμό γραμματέα Α’ ή Β' τάξης, - Μία θέση ιδιαίτερου 
γραμματέα της Εξωτερικής Υπηρεσίας, - Δύο θέσεις βοηθητικού προ¬ 
σωπικού της Εξωτερικής Υπηρεσίας, - Μία θέση μεταφραστή της Εξω- 

' τερικής Υπηρεσίας, - Μία θέση οδηγού της Εξωτερικής Υπηρεσίας, - 
Μία θέση φύλακα-θυρωρού της ΕξωτερικήςΎπηρεσίας. 

Άρθρο 3 

Καταργείται από 31.12.1990 η Πρεσβεία Βερολίνου. Οι προβλεπό- 
μενες από το ν. 419/1976 θέσεις του μόνιμου και επί συμβάσει προσω¬ 
πικού της Αρχής αυτής κατανέμονται, αναλόγως των αναγκών, σε άλ¬ 
λες διπλωματικές και προξενικές αρχές. 

Άρθρο 4 

Τα εδάφια γ’, αα’, ββ’, γγ’ και δδ’ του άρθρου 98 του ν. 419/1976 
αντικαθίστανται ως ακολούθως: 

«γ. Από το βαθμό του γραμματέα πρεσβείας Α’ τάξης στο βαθμό του 
συμβούλου πρεσβείας Β' τάξης, μετά από σύμφωνη γνώμη του Υπηρε¬ 
σιακού Συμβουλίου, κατ’ εκλογή ή κατ’ αρχαιότητα, παραλειπομένων 
των κρινομένων ως μη προακτέων». 


ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (I ΕΥΧυΣ ΙΙΡΜίυ) 




Άρθρο 5 

1. Η θέση του προϊσταμένου διπλωματούχου τεχνικού μηχανογρά¬ 
φησης με σχέση εργασίας ιδιωτικού δικαίου, που προβλέπεται από το 
άρθρο 64 του ν. 419/1976 και οι θέσεις των άρθρών 66, 67 και 1 47 
του νόμου αυτού, που ήταν κενές κατά την έναρξη ισχύος του ν. 1476/ 
1984 (ΦΕΚ 136) ή κενώθηκαν ή κενώνονται για οποιονδήποτε λόγο 
μεταγενεστέρως, διατηρούνται και εξακολουθούν να διέπονται από τις 
διατάξεις του ν. 419/1976. 

2. Το άρθρο 83 του ν. 419/1976. που προβλέπει τα ειδικά προσό¬ 
ντα για τη θέση του προϊσταμένου τεχνικού μηχανογράφησης, επαναφέ- 
ρεται σε ισχύ. 

Άρθρο 6 ' 

Το άρθρο 6 του ν. 1 829/1989 (ΦΕΚ 27) αντικαθίσταται ως ακο¬ 
λούθως: 

«Άρθρο 6 1. Το προσωπικό της Εξωτερικής Τπηρεσίας. που διορίζε¬ 
ται σε μόνιμες θέσεις των, κλάδων ιδιαιτέρων γραμματέων, μεταφρα¬ 
στών, βοηθητικού προσωπικού, φυλάκων-θυρωρών και οδηγών, μπο¬ 
ρεί να μετατίθεται με απόφαση του Υπουργού Εξωτερικών, η οποία δη¬ 
μοσιεύεται στην Εφημερίδα της Κυβερνήσεως και σε κενές θέσεις ομοει- 
δών κλάδων σε σχέση εργασίας ιδιωτικού δικαίου άλλων αρχών της 
Εξωτερικής Υπηρεσίας προς κάλυψη υπηρεσιακών αναγκών, ύστερα 
από γνωμοδότηση του υπηρεσιακού συμβουλίου. 

2. Με την απόφαση της προηγούμενης παραγράφου μετατρέπεται η 
μεν θέση της Αρχής, στην οποία μετατίθεται ο μετακινούμενος υπάλλη¬ 
λος σε μόνιμη θέση, η δε θέση της Αρχής, από την οποία προέρχεται, σε 
θέση με σχέση εργασίας ιδιωτικού δικαίου, η οποία πληρούται σύμφωνα 
με τις σχετικές διατάξεις του ν. 419/1976. 

3. Το προσωπικό της Εξωτερικής Υπηρεσίας, που διορίζεται σε μόνι¬ 
μες θέσεις των διοικητικών κλάδων γενικών καθηκόντων και διοικητι¬ 
κών γραμματέων, κατ' εφαρμογή των διατάξεων του ν. 1476/1984, 
υπάγεται ως προς τις μεταθέσεις, αποσπάσεις και γενικώς τις υπηρεσια¬ 
κές μετακινήσεις στις σχετικές με τους εν λόγω κλάδους διατάξεις του ν. 
419/1976. 

4. Η ισχύς του άρθρου αυτού αρχίζει από την έναρξη ισχύος του ν. 
1829/1989, 

Άρθρο 7 

1. Η σύναψη της σύμβασης πρόσληψης των ιδιαιτέρων γραμματέων, 
μεταφραστών και του βοηθητικού προσωπικού της Εξωτερικής Υπηρε¬ 
σίας των άρθρων 68 και 69 του ν. 419/1976 και η καταγγελία της 
γίνονται από τον προϊστάμενο της Αρχής, στην οποία προσλαμβάνονται, 
ύστερα από έγκριση της Κεντρικής Υπηρεσίας του Υπουργείου Εξωτερι¬ 
κών. 

2. Οι διατάξεις της παραγράφου 2 του άρθρου 68 και του εδαφίου 2 
της παραγράφου 4 του άρθρου 69 του ν. 419/1976, που προβλέπουν 
την καταγγελία των συμβάσεων εργασίας από τον Υπουργό Εξωτερι¬ 
κών μετά πάροδο ορισμένου χρόνου υπηρεσίας, εξακολουθούν να ισχύ¬ 
ουν. 

Άρθρο 8 

Το μόνιμο διοικητικό προσωπικά της Αυτοτελούς Υπηρεσίας Ενημέ¬ 
ρωσης του Υπουργείου Εξωτερικών, που ιδρύθηκε με το ν. 1507/ 
1984 (ΦΕΚ 203), εντάσσεται, ανάλογα με τα τυπικά του προσόντα, 
στους αντίστοιχους κλάδους του ν. 419/1976 και ακολουθεί την υπη¬ 
ρεσιακή εξέλιξη των υπαλλήλων των κλάδων αυτών. 

Η ένταξη γίνεται με απόφαση του Υπουργού Εξωτερικών, για μεν 
τους υπηρετούντας υπαλλήλους του διοικητικού κλάδου «γενικών καθη¬ 
κόντων στο βαθμό του γραμματέα Α' τάξης του αντίστοιχου κλάδου του 
υ. 419/1976, για δε τους υπαλλήλους του κλάδου διοικητικών γραμ¬ 
ματέων στο βαθμό του διοικητικού γραμματέα Ε' τάξης του αντίστοιχου 
επίσης κλάδου του νόμου αυτού. Οι εντασσόμενοι υπάλληλοι τίθενται 
στο αριστερό των ομοιβάθμων τους. 

Άρθρο 9 

Το εδάφιο α' της παραγράφου 5 του άρθρου 92 του ν. 419/1976 συ- 
μπληρούται ως ακολούθως: 

«Υπάλληλοι Αρχών της Εξωτερικής Υπηρεσίας, που αδυνατούν 
λόγω σοβαρότητας της κατάστασης της υγείας τους να εμφανισθούν 
ενώπιον της πιο πάνω επιτροπής, υποβάλλουν σχετικές γνωματεύσεις 
δύο τουλάχιστο γιατρών, από τους οποίους ο ένας ορίζεται από τον προϊ¬ 


στάμενο της Αρχής. Η επιτροπή αποφαίνεται με βάση τις γνωματεύσεις 
αυτές και άλλα πιστοποιητικά ή στοιχεία που κρίνει αναγκαία για τη 
διαπίστωση της κατάστασης της υγείας του υπαλλήλου». · 

Άρθρο 10 

Η παράγραφος Ια του άρθρου 12 του ν. 419/1976 τροποποιείται 
ως εξής: 

«Εκ του Γενικού Διευθυντού Πολιτικών Υποθέσεων ως προέδρου, 
αναπληρούμενου εν περιπτώσει κωλύματος υπό ενός εκ των αρχαιοτέ- 
ρων υπαλλήλων επί πρεσβευτικώ βαθμώ.» 

Άρθρο 11 

Στην παράγραφο 1 του άρθρου 16 του ν. 419/1976 προστίθεται το 
εξής εδάφιο: 

«Ειδικώς, για τα θέματα που σχετίζονται με την προμήθεια υλικού 
και τη συντήρηση του κεντρικού μεγάρου του υπουργείου και των κτι¬ 
ρίων, όπου στεγάζονται οι Αρχές της Εξωτερικής Υπηρεσίας, η γνωμο¬ 
δότηση της επιτροπής του προηγούμενου εδαφίου δεν είναι αναγκαία 
όταν πρόκειται για επείγουσες ανάγκες έκτακτου χαρακτήρα και μέχρι 
ενός ορισμένου ποσού, του οποίου το ύψος καθορίζεται με κοινές αποφά¬ 
σεις των Υπουργών Εξωτερικών και Οικονομικών». 

Άρθρο 12 

Η παράγραφος 14 του άρθρου 139 του ν. 419/1976 αντικαθίστα¬ 
ται ως εξής: ,. 

«Όλες οι ανωτέρω δαπάνες εγκρίνονται εκ των προτέρων από τον 
Υπουργό Εξωτερικών, πλην εξαιρετικών περιπτώσεων, όπου η έγκριση 
δύναται να δοθεί εκ των υστέρων. Οι δαπάνες θέρμανσης, ηλεκτρικής 
ενέργειας γενικά, αεριόφωτος και υδρεύσεως εγκρίνονται εκ των υστέ¬ 
ρων.». 

Άρθρο 13 

Η παράγραφος 2 του άρθρου 145 του ν. 419/1976 αντικαθίσταται 
ως εξής: 

«2.α. Οι ανωτέρω δαπάνες υπό στοιχεία (1) παράγραφος Ια, 1γ, Ιδ,' 
1η και 1θ εγκρίνονται μετά γνώμη της κατά το άρθρο 12 του παρόντος 
νόμου επιτροπής, δι’ αποφάσεως του Υπουργού Εξωτερικών. 

β. Οι ανωτέρω δαπάνες υπό στοιχεία παράγραφος 1ε, Ιστ και 1ζ 
εγκρίνονται με απόφαση του Υπουργού Εξωτερικών. 

γ. Η ανωτέρω δαπάνη υπό στοιχεία παράγραφος 1β εγκρίνεται μετά 
γνώμη της κατά το άρθρο 12 του παρόντος νόμου επιτροπής, δι’ απο¬ 
φάσεως του Υπουργικού Συμβουλίου με πρόταση του Υπουργού Εξωτε¬ 
ρικών και Οικονομικών.». ; 

Άρθρο 14 

Οι θέσεις μορφωτικών συμβούλων Αρχών της Εξωτερικής Υπηρε¬ 
σίας, που προβλέπονται από την παράγραφο 2 του άρθρου 62 του ν. 
419/1976, αυξάνονται κατά τρεις. 

Οι θέσεις αυτές συνιστώνται ανά μία στις Πρεσβείες Βελιγραδιού, Σό¬ 
φιας και Τιράνων και διέπονται από τις διατάξεις του άρθρου 84 του ν. 
419/1976. 

Άρθρο 15 

Ο νόμος αυτός αρχίζει να ισχύει από τη δημοσίευσή του στην Εφημε¬ 
ρίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ · ΕΞΩΤΕΡΙΚΩΝ 

ΜΙΛΤ. ΕΒΕΡΤ ΑΝΤ. ΣΑΜΑΡΑΣ 

ΟΙΚΟΝΟΜΙΚΩΝ 

ΙΩΑΝ. ΠΑΛΑΙΟΚΡΑΣΣΑΣ 

Θεωρήθηκε και τέθηκε η Μεγάλη Σφραγίδα τον Κράτους. 

Αθήνα, 15 Φεβρουάριου 1991- . 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΟΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινό από 8.00 τ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » 

» 

Β 

» 

19.000 

Υ) 

» » 

» 

Γ 

» 

6.000 

δ) 

» » 

» 

Δ' 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

Ν.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε.&Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

4 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 









